หนูปวดฟันกามที่มันมันผุจนเป็นรูค่ะ แล้วมันก็ปวดมากๆ ต้องทำยังไงคะ😖
สวัสดีค่ะ อาการปวดฟัน อาจเกิดจาก1. ฟันผุ ซึ่งหากผุลึกไปถึงชั้นโพรงประสาทฟัน ทำให้มีอาการปวดมากได้ หากทิ้งไว้ไม่รักษา เชื้อโรคก็จะยิ่งลงลึกและอาจทำให้เกิดเป็นฝีหนองที่ปลายรากฟัน และทำให้เนื้อเยื่อรอบๆ อักเสบและบวมตามมา ส่วนตัวฟันก็จะเกิดการโยกและอาจหลุดออกในที่สุด2. มีเหงือกอักเสบ เกิดจากการมีคราบหินปูนสะสมบนเหงือกส่วนที่หุ้มฟัน ทำให้เชื้อแบคทีเรียเจริญเติบโตและเกิดการอักเสบตามมา และทำให้เกิดอาการปวดได้หรือทั้งนี้ อาจพบทั้ง 2 สาเหตุร่วมกันก็ได้3. หากอยู่ในช่วงวัย 18-25 ปี แล้วมีอาการปวดที่ฟันกรามซี่ในสุด อาจเป็นฟันคุดได้ ซึ่งจะทำให้มีอาการปวด และหากมีการผุของฟันคุด ก็จะทำให้มีอาการปวดมากขึ้นแนะนำว่าควรต้องไปพบทันตแพทย์ เพื่อตรวจและรักษา หากเกิดจากฟันผุที่ลึกลงไปจนถึงรากฟัน จนกลายเป็นฝีหนอง และเนื้อเยื่อรอบๆ ในส่วนของใบหน้าอักเสบติดเชื้อไปด้วย เชื้อโรคก็อาจเข้าสู่กระแสเลือด และทำให้เกิดการติดเชื้อในกระแสเลือด อันตรายถึงชีวิตได้ค่ะในเบื้องต้น หากปวดมาก อาจทานแก้ปวด เช่น ยาพาราเซตามอล ไอบูโพรเพน (ibuprofen) หรือทานทั้ง 2 ชนิดร่วมกันเพื่อช่วยเสริมการออกฤทธิ์แก้ปวด แต่ต้องไม่แพ้ยาเหล่านี้ และควรดูแลรักษาความสะอาดในช่องปาก ด้วยการแปรงฟันหรือบ้วนน้ำทุกครั้งหลังทานอาหาร ใช้ไหมขัดฟันทุกวัน ส่วนบริเวณที่ปวดมากและไม่สามารถแปรงฟันได้ ให้พยายามบ้วนปากด้วยน้ำเกลือบ่อยๆ ค่ะ